CELEX: 32013R0042
Language: sl
Date: 2013-01-17 00:00:00
Title: Izvedbena uredba Komisije (EU) št. 42/2013 z dne 17. januarja 2013 o spremembi Uredbe (ES) št. 1510/96 o uvrstitvi določenega blaga v kombinirano nomenklaturo

22.1.2013   
            
            
               SL
            
            
               Uradni list Evropske unije
            
            
               L 18/3
            
         IZVEDBENA UREDBA KOMISIJE (EU) št. 42/2013
   z dne 17. januarja 2013
   o spremembi Uredbe (ES) št. 1510/96 o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               V skladu z Uredbo Komisije (ES) št. 1510/96 z dne 26. julija 1996 o uvrstitvi določenega blaga v kombinirano nomenklaturo (2) se plastična posodica, ki vsebuje plastični vrtljivi pokrovček in žvečilni gumi, uvrsti pod oznako KN 9503 90 32, kar zadeva vrtljivi pokrovček, in oznako KN 1704 10 99, kar zadeva žvečilni gumi. Kot posledica uvedbe opombe 4 k poglavju 95 kombinirane nomenklature, ki začne veljati 1. januarja 2007, bi bilo treba te predmete razvrstiti skupaj kot kombinacije, ki imajo bistvene značilnosti igrače, in sicer pod oznako KN 9503 00 95.
            
         
               (3)
            
            
               Uredbo (ES) št. 1510/96 bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Prvi del tabele iz Priloge k Uredbi (ES) št. 1510/96 se zamenja z besedilom iz Priloge k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. januarja 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 189, 30.7.1996, str. 89.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Plastična kapsula iz dveh kosov, ki vsebuje:
                  
                              —
                           
                           
                              plastični vrtljivi pokrovček s premerom 2,5 cm,
                           
                        
                              —
                           
                           
                              žvečilni gumi v obliki s sladkorjem prevlečene kroglice z vsebnostjo saharoze 69,5 mas. % (vključuje invertni sladkor, izražen kot saharoza).
                           
                        
               
                  9503 00 95
               
               
                  Uvrstitev opredeljujejo splošna pravila 1, 5(b) in 6 za razlago kombinirane nomenklature, opomba 4 k poglavju 95 ter besedilo oznak KN 9503 00 in 9503 00 95.
                  Vrtljivega pokrovčka in žvečilnega gumija ni mogoče šteti za „proizvode, pripravljene v kompletih za prodajo na drobno“ v smislu splošnega pravila 3(b), saj nista združena, da bi zadovoljevala neko potrebo, oziroma se ne uporabljata za izvajanje dejavnosti. Nista povezana in nista namenjena uporabi skupaj ali v povezavi eden z drugim (žvečilni gumi je potrošno blago, medtem ko je vrtljivi pokrovček namenjen igranju).
                  Vrtljivi pokrovček je izdelek iz tarifne številke 9503, združen z žvečilnim gumijem iz tarifne številke 1704, kombinacija pa ima bistvene značilnosti igrače (glej tudi pojasnjevalne opombe KN k opombi 4 k poglavju 95).
                  Ker je plastična kapsula embalažni material, ki se običajno uporablja za embaliranje takšnega blaga, bi jo bilo zato treba uvrstiti pod isto oznako kot blago.
                  Proizvod se zato uvrsti pod oznako KN 9503 00 95 kot druge plastične igrače.